ऑस्ट्रेलिया ने 5 रन से हराया, 7वीं बार फाइनल में; भारी पड़ा हरमनप्रीत का रनआउट
IND W vs AUS W T20 World Cup Semifinal 2023 | Smriti Mandhana, भारत के सामने इस वर्ल्ड कप में यह सबसे बड़ी चुनौती है, क्योंकि ओवरऑल टी-20 और वनडे वर्ल्ड कप के नॉकआउट मुकाबलों में ऑस्ट्रेलिया ने टीम इंडिया को 7 बार हराया है। वहीं हमें केवल एक ही मुकाबले जीत मिली है। 
भारतीय टीम को विमेंस टी-20 वर्ल्ड कप में एक बार फिर हार झेलनी पड़ी। इस हार के साथ ही भारत का पहली बार वर्ल्ड चैंपियन बनने का सपना टूट गया। भारतीय टीम को 5 बार की चैंपियन ऑस्ट्रेलिया ने सेमीफाइनल मुकाबले में 5 रनों से हराया।
भारत टी-20 वर्ल्ड कप में चौथी बार सेमीफाइनल हारा है। पिछली बार टीम फाइनल में पहुंची थी। वहीं, ऑस्ट्रेलियाई टीम 7वीं बार वर्ल्ड कप के फाइनल में पहुंची है। टीम ने 5 खिताब जीते हैं।
केप टाउन के न्यूलैंड्स मैदान पर ऑस्ट्रेलिया ने टॉस जीतकर बल्लेबाजी करते हुए 172 रन बनाए। बेथ मूनी ने सबसे ज्यादा 54 रन की पारी खेली, जबकि कप्तान मेग लेनिंग ने नाबाद 49 रन बनाए। शिखा पांडेय ने दो विकेट लिए।​ दीप्ति शर्मा और राधा यादव को एक-एक विकेट मिला।
जवाब में भारतीय टीम 20 ओवर में 8 विकेट पर 167 रन ही बना सकी। टीम ने एक समय 28 रन पर 3 विकेट गंवा दिए थे। ऐसे में कप्तान हरमनप्रीत कौर (52 रन) और जेमिमा रोड्रिग्ज (43 रन) ने चौथे विकेट के लिए 69 रनों की पार्टनरशिप कर भारतीय उम्मीदों को जीवित रखा, लेकिन ऐन मौके पर जेमिमा कैच और फिर हरमनप्रीत रनआउट हो गईं। आखिरी में दीप्ति शर्मा और स्नेह राणा ने 22 रन की साझेदारी कर टीम को जीत दिलाने की असफल कोशिश की।
हार के कारण 
ऐसे गिरा भारत का विकेट
हरमनप्रीत का अर्धशतक 
भारतीय कप्तान हरमनप्रीत ने करियर का 9वां अर्धशतक पूरा किया। हरमन ने 34 गेंदों पर 52 रन की पारी खेली। उन्होंने 152.94 के स्ट्राइक रेट से रन बनाए। हरमन की पारी में 6 चौके और एक छक्का शामिल था।
हरमन-जेमिमा के बीच अर्धशतकीय साझेदारी
टॉप-3 विकेट जल्दी गंवाने के बाद कप्तान हरमनप्रीत और विकेटकीपर बल्लेबाज जेमिमा रोड्रिग्ज ने चौथे विकेट के लिए 41 गेंदों पर 69 रन की साझेदारी की। हालांकि यह जोड़ी भारत को मैच नहीं जिता सकी।
ऑस्ट्रेलिया ने बनाए 172 रन
केप टाउन के न्यूलैंड्स मैदान पर ऑस्ट्रेलिया ने टॉस जीतकर बल्लेबाजी करते हुए 172 रन बनाए। उसकी ओर से बेथ मूनी ने सबसे ज्यादा 54 रन की पारी खेली। कप्तान मेग लेनिंग ने नाबाद 49 रन बनाए।
भारत की ओर से शिखा पांडेय ने दो विकेट लिए।​ दीप्ति शर्मा और राधा यादव को एक-एक विकेट मिला।​​​​​​
ऐसे गिरे ऑस्ट्रेलिया के विकेट 
बूनी का 17वां अर्धशतक 
ऑस्ट्रेलियाई ओपनर बेथ मूनी (54 रन) ने करियर का 17वां टी-20 अर्धशतक जमाया। उन्होंने 37 गेंदों की पारी में एलिसा हीली के साथ 52 रन जोड़े। मूनी ने अपनी पारी में 145.94 के स्ट्राइक रेट से रन बनाए। इसमें 7 चौके और एक छक्का शामिल था।
हीली-मूनी के बीच 52 की साझेदारी
एलिसा हीली और बेथ मूनी ने 52 रन की ओपनिंग पार्टनरशिप कर कंगारुओं को शानदार शुरुआत दिलाई। यहां हीली 25 रन बनाकर आउट हुईं। दोनों ने मिलकर पावर प्ले के खेल में 43 रन जोड़कर कंगारू टीम को शानदार शुरुआत दिलाई।
फोटोज में देखिए भारत-ऑस्ट्रेलिया मैच का रोमांच 
भारतीय टीम में 3 बदलाव, ऑस्ट्रेलिया में 2 
सेमीफाइनल मुकाबले में भारतीय टीम 3 बदलाव के साथ उतरी। बीमार पूजा वस्त्राकर की जगह स्नेह राणा, देविका वैद्य की जगह यस्तिका भाटिया और राजेश्वरी गायकवाड़ की जगह राधा यादव को प्लेइंग -11 में शामिल किया गया। वहीं, ऑस्ट्रेलियाई टीम में एलाना किंग की जगह जैस जोनासेन और एनाबेल सदरलैंड की जगह एलिसा हिली को प्लेइंग-11 में शामिल किया गया।
दोनों टीमों की प्लेइंग-11
भारत : हरमनप्रीत कौर (कप्तान), शेफाली वर्मा, स्मृति मंधाना, जेमिमा रोड्रिग्ज, रिचा घोष (विकेटकीपर), यस्तिका भाटिया, स्नेह राणा, दीप्ति शर्मा, शिखा पांडे, राधा यादव और रेणुका सिंह।
ऑस्ट्रेलिया : मेग लेनिंग (कप्तान), एलिसा हीली, बेथ मूनी, एलिस पेरी, एश्ले गार्डनर, ताहलिया मैक्ग्रा, ग्रेस हैरिस, मीगन शट, जैस जोनासेन, डार्सी ब्राउन और जॉर्जिया वेयरहम।
क्रिकेट से जुड़ी ये खबरें भी पढ़ें...
70 लाख में बिकी एलिसा हीली यूपी वॉरियर्ज की कप्तान:5 मार्च को गुजरात जायंट्स के खिलाफ पहला मुकाबला
ऑस्ट्रेलिया की सलामी बल्लेबाज एलिसा हीली को WPL की टीम यूपी वॉरियर्ज की कमान सौंपी गई है। बुधवार को टीम मैनेजमेंट ने सोशल मीडिया पर इसकी जानकारी दी। टीम ने एलिसा हीली को ऑक्शन में 70 लाख रुपए में खरीदा था। हीली विमेंस क्रिकेट में दुनिया के सबसे घातक सलामी बल्लेबाजों में से एक हैं। यूपी वाॅरियर्ज में ऑस्ट्रेलिया की हीली सहित 11 घरेलू और छह विदेशी खिलाड़ी शामिल हैं। टीम अपना पहला मुकाबला गुजरात जायंट्स के खिलाफ 5 मार्च को शाम 7:30 बजे डीवाई पाटिल स्टेडियम में खेलेगी। पढ़ें पूरी खबर 
ऑलराउंडर्स रैंकिंग के टॉप-5 में 3 भारतीय:जडेजा टॉप...अश्विन दूसरे और अक्षर 5वें नंबर पर, कमिंस से ताज छिना; एंडरसन नंबर-1 बॉलर
ICC ने अपनी ताजा रैंकिंग जारी कर दी है। टेस्ट रैंकिंग में भारतीय ऑलराउंडर्स का दबदबा रहा। बुधवार को जारी रैंकिंग में भारतीय ऑलराउंडर रवींद्र जडेजा नंबर-1 पोजिशन पर पहुंच गए हैं, जबकि रविचंद्रन अश्विन दूसरे और अक्षर पटेल 5वें नंबर पर हैं। पढ़ें पूरी खबर 